Unḏuk Ngadau

**Unduk Ngadau** toi ko **Unduk Ngadau Kaamatan** nopo nga pialaan ratu tolumis ii poindalanon do tikid toun ontok abaabayan koubasanan Kaamatan id Sabah, Malaysia.  Pialaan ratu tolumis diti di timpunon nopo nga pohoroon id pialatan do watas di misuai id Sabah (taang watas) om mantad di pinoinlaab kumaa do negeri di misuai om wilayah persekutuan (taang negeri)  Malaysia. Ontok diti, pialaan diti nopo nga piboian id pialatan do sumandak (Kadazandusun), rala (Murut) om sumuni/suni (Rungus) mantad potiitikid watas om wilayah id Sabah i maganu boogian id cawangan Piisaan Koubasanan Kadazan Dusun (KDCA) id labus Sabah di duminopitor.

Laid no do nokoimbulai iti mantad di pinoonodoon 65 toun mantad di toun 1960, miampai Watas Penampang sabaagi peneraju miampai totos togumu gelaran ii tuminanud do 24, tilombuson do Watas Papar miampai onom om Tanjung Aru om Inanam nopo nga limo miampai Watas Tuaran nopo nga 4 om Kota Kinabalu miampai tolu gelaran. Monongkibai nopo nga kiwaa raha Kadazan-Dusun-Murut-Rungus (KDMR) toi ko' iso mantad molohing; abaal mimboros do boros tina nopo nga nuru miampai do toilaan kokomoi abaabayan diti. 

*Unduk Ngadau* maamasno nopo nga ii Hyellene Danius mantad watas Inanam ii nakalantoi ontok toun 2023 ii dinobatkan di Carol Abbey Gail Grimaldi mantad watas Papar ontok 31 Mikat 2024 id Diwan Hongkod Koisaan Kadazan Dusun Cultural Association (KDCA) id Penampang, Sabah.

## Etimologi
Mantad pinoonodoon koiso ontok toun 1960, pialaan ratu tolumis dii nopo nga pinungaranan sabaagi Tati Kadazan (1960-1970), Tati Panaandakan Kaamatan (1971-1980), Ratu Kaamatan/Panaandakan Mongomot (1981-1990) om baino nopo nga Unduk Ngadau (1991-baino). Istila' "Unduk Ngadau" nopo nga mogowit rati do "tadau mimbulai"; hogot "Unduk" kirati "mimbulai om lumabus", miagal ko tanom wagu di sumuni mantad tana, miampai do hogot "Tadau" kirati tadau. Uhu maamaso nopo di nga kinintodonon mantad frasa Dusun "runduk tadau" kiratio do "sumandak/tondu sabaagi do tadau sumilau". Istila' pomungaranan maamaso Unduk Ngadau miampai Kaamatan nopo nga nokodopitor mantad toun 2010 miampai Kotinanan Harta Intelek Malaysia (MyIPO), sabaagi tanda dagangan dumopitor pogun montok mongumolig piboian koubasanan tinungkusan dii mantad do salagunoon do organisasi suai miampai aiso noputan kumaa towud rasmi.

### Ponolikud koubasanan
Pialaan ratu tolumis Unduk Ngadau nopo nga pohoroon montok momuondom sunduan Huminodun, sumandak mitologi di kiwaa kolumison ginawo, pomusarahan om sunduan, i luminubuk do tinan montok koulunan moi do au korutum do louson ii popokito lambang "setia, rela om kolubukan" i piipiro ula di oponsol di nuru id potiitikid monongkibaai do Unduk Ngadau. Kaagu, abaabayan koubasanan dii nopo nga kaanu popoingkawas koonduan, manahak do kotumbayaan tinan montok diolo mimboros kokomoi koubasanan diolo, tinungkusan om koposion id boros tina diolo om nogi popokito tinungkusan om koubasanan etnik kumaa tongoulun do lobi alaab id pogun om sompomogunan. Unduk Ngadau nogi nga iso abaabayan koubasanan di nointutunan kopio id Sabah om unik id negeri diti. Pialaan ratu tolumis id taang negeri nopo nga iso abaabayan tohuri om pomupus montok panaadakan Kaamatan solinaid do sonwulan.

## Sajara
Tumanud kinasagaan om potilombus do kopolombusan suul kapanaandakan Kaamatan mantad luguan tanak negeri Dusun id suang Negeri, OKK Sedomon Gunsanad Kina ontok "Persidangan Luguan Watas om Luguan Tanak Negeri" jajahan Tinorindak Borneo Utara ontok 1956 nopo nga sabaagi do tadau kahapasan koizaai rasmi wilayah mantad pihak kikuasa kolonial British ontok 9 Mikat 1960 miampai Kaantakan koinsan do Unduk Ngadau id toun dii nogi id Watas Penampang Borneo Utara montok koonduan Kadazan-Dusun om Sina-Sandad ii mogiolit montok maganu pamalahawan "Unduk Ngadau".

## 

## Mongingigit do uhu

#### Kointayadan nokolimbou ko-7 gisom ko-2 (2006-baino)

#### Kointayadan Watas tumanud Ginumu Nakalantoi

## Sukuon